Document ID: /roh_data/filtered/fineweb-2-filterrobots_roh.jsonl.gz/60746

La dumengia dals 4 da zercladur 2023 èn nov musicas da giuvenils sa scuntradas a Val per lur Festa chantunala. Durant tut il di han giuvnas e giuvens fatg musica, tadlà, discutà e qua u la er fatg viva. En questa «Instrumentala» tadlain nus intginas represchentaziuns. Plinavant vegnan er a pled musicantas e musicants, ed il responsabel per la giuventetgna da l'Uniun chantunala da musica, Adrian Willi.
RTR è stà al lieu ed ha registrà tut ils concerts avant giuria cun camera e microfon. Tut quellas registraziuns datti da tadlar sin la plattafurma PlayFestas.